ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την κοινή θέση που καθόρισε το συμβουλιο σχετικα με την εκδοση οδηγιας του Ευρωπαϊκού Κοινοβουλίου και του Συμβουλίου σχετικά με τη δέκατη ένατη τροποποίηση της οδηγίας 76/769/EΟΚ του Συμβουλίου που αφορά περιορισμούς της κυκλοφορίας στην αγορά και της χρήσης μερικών επικίνδυνων ουσιών και παρασκευασμάτων (αζωχρωστικές)

1999/0269 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την κοινή θέση που καθόρισε το συμβουλιο σχετικα με την εκδοση οδηγιας του Ευρωπαϊκού Κοινοβουλίου και του Συμβουλίου σχετικά με τη δέκατη ένατη τροποποίηση της οδηγίας 76/769/EΟΚ του Συμβουλίου που αφορά περιορισμούς της κυκλοφορίας στην αγορά και της χρήσης μερικών επικίνδυνων ουσιών και παρασκευασμάτων (αζωχρωστικές)

1. Πορεια τησ διαδικασιασ

- Η προαναφερόμενη πρόταση [COM(1999) 620 τελικό] εγκρίθηκε από την Επιτροπή στις 10 Δεκεμβρίου 1999 και στη συνέχεια διαβιβάστηκε στο Συμβούλιο και στο Ευρωπαϊκό Κοινοβούλιο.

- Το Ευρωπαϊκό Κοινοβούλιο ενέκρινε την πρόταση με τροπολογίες κατά την πρώτη ανάγνωση στις 7 Σεπτεμβρίου 2000.

- Η τροποποιημένη πρόταση της Επιτροπής [COM(2000) 785 τελικό] εγκρίθηκε στις 29 Nοεμβρίου 2000 και στη συνέχεια διαβιβάστηκε στο Συμβούλιο.

- Το Συμβούλιο κατέληξε σε πολιτική συμφωνία με ειδική πλειοψηφία στις 26 Nοεμβρίου 2001 και εξέδωσε την κοινή θέση του στις 18.2.2002.

- Η Οικονομική και Κοινωνική Επιτροπή γνωμοδότησε στις 25 Mαΐου 2000.

2. Στοχοσ τησ Οδηγιασ

Η πρόταση, η οποία βασίζεται στο άρθρο 95 της Συνθήκης, έχει τους ακόλουθους δύο στόχους:

- τη διαφύλαξη της εσωτερικής αγοράς θεσπίζοντας εναρμονισμένες διατάξεις σχετικά με την κυκλοφορία στην αγορά και τη χρήση των αζωχρωμάτων

- την παροχή υψηλού επιπέδου προστασίας της υγείας των καταναλωτών και των εργαζομένων με τον περιορισμό της κυκλοφορίας στην αγορά και της χρήσης ορισμένων αζωχρωμάτων που χρησιμοποιούνται για τη βαφή κλωστοϋφαντουργικών και δερμάτινων ειδών τα οποία βρίσκονται σε στενή επαφή με την επιδερμίδα.

3. Παρατηρησεις σχετικα με την Κοινη Θεση

3.1. Γενικά

Η κοινή θέση ακολουθεί σε γενικές γραμμές την τροποποιημένη πρόταση της Επιτροπής.

Έχουν εισαχθεί ορισμένες αλλαγές, οι οποίες αποσαφηνίζουν και ενισχύουν τις διατάξεις.

3.2. Τύχη των τροπολογιών

Από τις πέντε τροπολογίες που ενέκρινε το Κοινοβούλιο μια έγινε δεκτή και μέρη μιας άλλης τροπολογίας έγιναν δεκτά κατ'αρχήν από την Επιτροπή.

Η Επιτροπή αναγνωρίζει ότι θα πρέπει να ληφθεί υπόψη η τεχνική πρόοδος στις μεθόδους δοκιμών και γι'αυτό αποδέχθηκε τη θέσπιση μιας ακόμη πιο αξιόπιστης μεθόδου δοκιμών, μόλις αυτή υπάρξει.

Η Επιτροπή συμμερίζεται την άποψη ότι οι κίνδυνοι που παρουσιάζουν τα χειροποίητα ανατολίτικα χαλιά είναι πιθανώς μικροί και δέχθηκε να εξαιρέσει αυτά τα χαλιά από τον ενδεικτικό κατάλογο κατηγοριών προϊόντων που καλύπτουν οι διατάξεις. Η Επιτροπή μπορεί επίσης να αποδεχθεί, προκειμένου να αποσαφηνίσει περαιτέρω το πεδίο εφαρμογής των διατάξεων, δύο ακόμη κατηγορίες προϊόντων στον ενδεικτικό κατάλογο.

Η Επιτροπή δεν έκανε δεκτές τροπολογίες που θα διεύρυναν το πεδίο εφαρμογής της προτεινόμενης απαγόρευσης. Η βάση της πρότασης της Επιτροπής είναι ότι έχουν εντοπιστεί κίνδυνοι για την υγεία από αζωχρώματα που χρησιμοποιούνται για τη βαφή κλωστοϋφαντουργικών και δερμάτινων προϊόντων τα οποία βρίσκονται σε στενή και παρατεταμένη επαφή με την επιδερμίδα. Η ύπαρξη αυτών των κινδύνων επιβεβαιώθηκε από την επιστημονική επιτροπή τοξικότητας, οικοτοξικότητας και περιβάλλοντος.

Τέλος, για λόγους σαφήνειας και διαφάνειας, ιδίως για τους προμηθευτές του τρίτου κόσμου, η Επιτροπή πρότεινε την ευρύτερα χρησιμοποιούμενη και αποδεκτή μέθοδο δοκιμών για την απόδειξη της συμμόρφωσης. Δεν έγινε δεκτή η συμπερίληψη άλλων μεθόδων δοκιμών.

3.3. Η κοινή θέση του Συμβουλίου

Η κοινή θέση του Συμβουλίου περιλαμβάνει, πέρα από τις τροπολογίες που έκανε δεκτές η Επιτροπή, ορισμένες αλλαγές για την αποσαφήνιση και την ενίσχυση της προτεινόμενης οδηγίας.

Η κοινή θέση του Συμβουλίου προβλέπει την εισαγωγή και την επανεξέταση των μεθόδων δοκιμών με τη διαδικασία της επιτροπής για την προσαρμογή στην τεχνική πρόοδο της οδηγίας 76/769/ΕΟΚ. Αυτό είναι αποδεκτό από την Επιτροπή επειδή διευκολύνει την εισαγωγή της πλέον αξιόπιστης και επίκαιρης μεθόδου δοκιμών και εξασφαλίζει την ομοιόμορφη εφαρμογή της.

Υπό το πρίσμα των πρόσφατων επιστημονικών και τεχνικών γνώσεων μια επιπλέον καρκινογενής αμίνη περιλαμβάνεται στον κατάλογο των απαγορευμένων αμινών. Η Επιτροπή μπορεί να υποστηρίξει αυτή την προσθήκη.

Η κοινή θέση προβλέπει μια περιορισμένη χρονικά εξαίρεση για τις ανακυκλωμένες ίνες που είχαν προηγουμένως βαφεί με αζωχρώματα. Η Επιτροπή μπορεί να υποστηρίξει αυτή την εξαίρεση, επειδή δεν προκαλείται σημαντικός κίνδυνος για τους καταναλωτές, προλαμβάνονται δε σοβαρές οικονομικές συνέπειες.

Επιπλέον, η Επιτροπή μπορεί να συμφωνήσει με την απαίτηση που περιλαμβάνει η κοινή θέση σχετικά με τη μελλοντική επανεξέταση των διατάξεων υπό το πρίσμα των νέων επιστημονικών γνώσεων, ιδίως όσον αφορά τους δυνητικούς κινδύνους για τα παιδιά.

4. Συμπερασμα

Η Επιτροπή υποστηρίζει την κοινή θέση του Συμβουλίου επειδή αυτή ακολουθεί τις κατευθύνσεις της τροποποιημένης της πρότασης.

5. Δηλωσεισ τησ Επιτροπησ

Η Επιτροπή έκανε δηλώσεις για το άρθρο 2 και το παράρτημα I της οδηγίας και μια κοινή δήλωση με το Συμβούλιο για το άρθρο 2.